Prabu Silukrama : ngene ya sri tanjung. Mulane garwamu tak utus menyang kahyangan iku tangeh lamun bisa bali menyang ngarcapada. Mula saka iku ingsun teka mrene iki niyat mboyong sira sun ajak mlebu menyang datulaya. Sepisan kanggo njaga keslametanmu ing atase wanita kathik ana ndalem ijen. Kapindhone ingsun ngresakkake sira ladeni jer paraning katrisnanku uga tumuju marang sira. Malah, yen sira mathuk, tinimbang sira ngarep-arep tekane sidapeksa kang ora bakal bali, becik sira tak sengkakkake ing ngaluhur, sun angkat dadi pramiswariningsun kang angka loro. Sira bakal luwe kajen keringan kathik sinembah-sembah dening wong sak Negara! Gelem ya sri tanjung! Gelem ah…!
